Belle Starr
<s>Myra Maybelle Shirley (5. veljače 1848. - 3. veljače 1889.), poznatija kao Belle Starr, bila je američka odmetnica.</s>

<s>Rani život</s>

<s>Rođena je 5. veljače 1848. blizu Carthagea (Missouri) u obitelji farmera.</s><s>Njena obitelj se u 1860-ima preselila u Carthage i njezin je otac postao vlasnikom jednog gradskog bara.</s><s>1864., nakon napada Unije na Carthage, Shirleyjevi se sele u Scyene u Teksasu.</s><s>Tamo Belle odrasta s najpoznatijom am. bandom odmetnika, s braćom James i Younger, koji su se, također, iz Missourija preselili u Teksas i zajedno s Belleinim bratom Budom služili u Quantrillovim jahačima.</s>

<s>Život nakon građanskog rata</s>

<s>Belle se 1866. udala za Jima Reeda, mladića kojeg je poznavala još u Missouriju, a koji se isto preselio u Teksas.</s><s>Dvije godine kasnije, rodila mu je kćer Rosie Lee (nadimak Pearl).</s><s>Zbog Jimove sklonosti kriminalu i zbog optužbe za ubojstvo, nova se obitelj seli u Kaliforniju.</s><s>Tamo Belle, 1871. rađa i drugo dijete, sina Jamesa Edwina (nadimak Eddie).</s><s>Nakon konačnog povratka u Teksas, Jim surađuje s lokalnim bandama i kriminalcima pa u kolovozu 1874. biva ubijen.</s>

<s>Brak sa Samom Starrom</s>

<s>1880. udala se za Cherokee indijanca Sama Starra i naselila, zajedno s njim, na njegovoj obiteljskoj zemlji na indijanskom teritoriju.</s><s>1883. oboje su osumnjičeni za krađu konja i sprovedeni na suđenje u Forth Smithu (Arkansas).</s><s>Proglašeni su krivima.</s><s>Belle je odslužila 6 mjeseci popravnog zatvora u Detroitu (Michigan).</s><s>1886. uspjela je izbjeći osudu zbog nove krađe, no njen muž je ubijen u prosincu.</s>

<s>Misterij smrti</s>

<s>Nakon muževljeve smrti, preudala se za njegova rođaka Jima Starra.</s><s>Kasnije, 1889. navodno se ubila.</s><s>Iako je istraga brzo završena, slučaj se smatra neriješenim.</s>

<s>Američki odmetnici</s>

